
РЕПУБЛИКА СРБИЈА
МИНИСТАРСТВО ГРАЂЕВИНАРСТВА
САОБРАЋАЈА И ИНФРАСТРУКТУРЕ

На основу члана 54. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20, 142/22, 13/25 - одлука УС, 19/25, 109/25, 9/26 и 80/26), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26),  члана 27к Закона о буџетском систему („Службени гласник РС” бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 – др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 – др. закон, 92/2023, 94/2024 и 80/2026), и Закључка Комисије за давање сагласности за ново запошљавање и додатно радно ангажовање код корисника јавних средстава 51 број:112-9603/2026 од 29. септембра 2026. године, Министарство грађевинарства, саобраћаја и инфраструктуре оглашава:
ЈАВНИ КОНКУРС 
ЗА ПОПУЊАВАЊЕ ИЗВРШИЛАЧКИХ 
РАДНИХ МЕСТА 


I Орган у коме се радна места попуњавају:
Министарство грађевинарства, саобраћаја и инфраструктуре, Немањина 22-26, Београд.
II Радна места која се попуњавају:
1. Радно место за стручне и управне послове испуњености услова за приступ професији у друмском саобраћају, у звању самостални саветник, Одсек за лиценцирање и сертификацију у друмском саобраћају, Одељење за друмски транспорт, Сектор за друмски транспорт, путеве и безбедност саобраћаја – 2 извршиоца.
Опис послова: Утврђује испуњеност услова привредних субјеката за обављање јавног превоза путника и терета и у поступку обраде захтева припрема решења о издавању лиценце, о одбијању захтева за издавање као и решења о одузимању лиценце за обављање јавног превоза у друмском саобраћају; обавља стручне послове који се односе на утврђивање испуњености услова за сертификацију одговорних лица код домаћих превозника као и за обављање превоза за сопствене потребе; прати и анализира стање у области примене прописа који уређују услове за приступ професији превозника у друмском саобраћају, учествује у припреми мишљења која се односе на њихову примену и учествује у припреми предлога нацрта закона и других прописа који регулишу ову област;  учествује у припреми управних аката које доноси Министарство у другом степену као и у припреми предлога управних аката које доносе други надлежни органи у другом степену; учествује у припреми аката у вези са управним споровима и другим судским поступцима; припрема извештаје и информације из делокруга Одсека; обавља и друге послове по налогу шефа Одсека. 
Услови: Стечено високо образовање из стручне области саобраћајно инжењерство или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места
Висина основне плате:  103.480,20 динара (нето).
Место рада: Београд.
2. Радно место за правне послове, у звању саветник, Одсек за железнички и интермодални транспорт и међународне послове, Одељење за железничку инфраструктуру и интермодални транспорт, Сектор за железнице и интермодални транспорт – 1 извршилац.
Опис послова: Учествује у припреми нацрта закона, других прописа  и општих аката из области железнице и интермодалног транспорта и жичара; прати  прописе ЕУ из области железнице и интермодалног транспорта и жичара и учествује у процесима усаглашавања домаћих прописа и аката са прописима ЕУ; припрема мишљења у вези са применом закона и других прописа из области железнице и интермодалног транспорта и жичара; припрема мишљења на нацрте закона и других правних аката чији су предлагачи други органи државне управе; учествује уизради предлога основа за вођење преговора са међународним финансијским институцијама; учествује у припреми предлога уговора са железничким компанијама, као и  финансијским институцијама и прати реализацију зајмова; припрема предлоге аката којима се даје сагласност Владе на одлуке „Железнице Србије” а.д; „Инфраструктура железнице Србије” а.д, „Србија Карго” а.д. и „Србија Воз” а.д; учествује у процесу реформе железничког сектора; обавља и друге послове по налогу шефа Одсека.
Услови: Стечено високо образовање из научне области правне науке или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање једна година радног искуства у струци или најмање пет година радног стажа у државним органима положен државни стручни испит, као и потребне компетенције за обављање послова радног места. 
Висина основне плате: 82.849,66 динара (нето).
Место рада: Београд.
3. Радно место руководилац Групе, у звању самостални саветник, Група за развој и управљање железничком инфраструктуром, Одељење за железничку инфраструктуру и интермодални транспорт, Сектор за железнице и интермодални транспорт – 1 извршилац.
Опис послова: Руководи и планира рад Групе, пружа стручна упутства државним службеницима, координира и надзире њихов рад и учествује у процесима који су у вези са стручним усавршавањем државних службеника у групи; пружа стручну подршку при изради Националног програма развоја јавне железничке инфраструктуре и стратегије везано за железнички и интермодални транспорт; учествује у уговарању и прати и анализира реализацију уговора за управљање железничком инфраструктуром;  пружа стручну подршку у поступку припреме предлога пројеката  из области развоја железничке инфраструктуре и прати њихову реализацију; пружа стручну подршку у процесу израде мишљења на програме пословања и програме одржавања железничке инфраструктуре, организовања и регулисања железничког саобраћаја, као и изградње и реконструкције железничке инфраструктуре; сарађује са државним органима и међународним финансијским институцијама у циљу развоја железничке инфраструктуре; обавља и друге послове по налогу начелника Одељења.
Услови: Стечено високо образовање из стручне области саобраћајног инжењерства или машинског инжењерства или грађевинског инжењерства или из научне области правне или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање  три године радног искуства у струци положен државни стручни испит, као и потребне компетенције за обављање послова радног места.
Висина основне плате: 114.286,70 динара (нето).
Место рада: Београд.
4. Радно место начелник Одељења у звању виши саветник, Одељење за праћење и реализацију пројеката,  Сектор за железнице и интермодални транспорт – 1 извршилац.
Опис послова: Руководи и планира рад Одељења, пружа стручна упутства државним службеницима, координира и надзире њихов рад и учествује у процесима који су у вези са стручним усавршавањем државних службеника у Одељењу; учествује у изради извештаја о реализацији железничких инфраструктурних пројеката и редовно и правовремено извештава руководиоца сектора и међународне партнере; обезбеђује квалитет и усаглашеност извештаја о реализацији пројеката са стратешким и оперативним циљевима Министарства; пружа стручна упутства у вези са финансијско-материјалном контролом и контролом радова везаних за пројекте у надлежности Одељења; учествује у планирању и имплементацији пројеката у оквиру железничког сектора; прати примену прописа и стандарда из области железничког и интермодалног транспорта у процесу реализације пројеката и предлаже мере за унапређење; координира сарадњу са домаћим и међународним институцијама и партнерима; учествује у радним групама за железнички и интермодални транспорт међународних организација (UNECE, OTIF, Transport Community и др); учествује у преговорима са МФИ везано за финансирање пројеката из области железнице и интермодалног транспорта и врши надзор над реализацијом пројеката;  припрема и израђује анализе, извештаје и друга документа релевантна за функционисање Одељења; обавља и друге послове по налогу помоћника министра.
Услови: Стечено високо образовање из стручне области саобраћајно инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање  пет година радног искуства у струци, положен државни стручни испит, као и потребне компетенције за обављање послова радног места.
Висина основне плате: 142.776,48 динара (нето).
Место рада: Београд.
5. Радно место за праћење реализације радова, у звању самостални саветник, Одсек за праћење и реализацију радова, Одељење за праћење и реализацију пројеката,  Сектор за железнице и интермодални транспорт – 1 извршилац.
Опис послова: Организује и врши надзор над извођењем радова на железничкој инфраструктури, укључујући и сродне пратеће објекте и контролише да радови буду изведени у складу са пројектном документацијом, важећим техничким спецификацијама, стандардима и законским прописима; прати примену свих безбедносних и квалитетних стандарда током радова; надгледа коришћење материјала, опреме и радних метода како би се обезбедило поштовање уговорних обавеза; идентификује и евидентира неправилности, пропусте или недоследности у извођењу и иницира мере за њихово отклањање; припрема и доставља техничке извештаје о напретку и квалитету радова руководству одељења и другим релевантним актерима и сарађује са извођачима радова, надзорним органима и пројектантима у циљу решавања техничких питања и спречавања могућих проблема; учествује у анализи понуда и прегледу техничке документације у фази припреме и реализације пројеката; пружа стручне консултације у процесу увођења иновација и побољшања у области извођења радова; води евиденцију и документацију везану за надзорне активности; обавља и друге послове у складу са налозима шефа Одсека.
Услови: Стечено високо образовање из стручне области саобраћајног инжењерства, грађевинског инжењерства или из научне односно стручне  области  у оквиру образовно научног поља техничко-технолошке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање  три године радног искуства у струци, положен државни стручни испит, као и потребне компетенције за обављање послова радног места. 
Висина основне плате: 103.480,20 динара (нето).
Место рада: Београд.
6. Радно место за подршку праћењу и реализацији радова, у звању саветник, Одсек за праћење и реализацију радова, Одељење за праћење и реализацију пројеката,  Сектор за железнице и интермодални транспорт – 1 извршилац.
Опис послова: Пружа стручну подршку у планирању и координацији активности надзора над радовима и учествује у стручној анализи пројектне документације и усаглашености са прописима, техничким стандардима и условима уговора; припрема стручна мишљења, извештаје и анализе у вези са током и извођењем инфраструктурних радова; обрађује податке добијене са терена и учествује у припреми периодичних извештаја о напретку пројеката; анализира проблеме у реализацији радова и предлаже мере за њихово отклањање; учествује у координацији комуникације са извођачима, надзорним органима и другим учесницима у пројекту; прати техничке аспекте реализације уговорених пројеката у складу са планом и динамиком радова; учествује у техничким прегледима, теренским обиласцима и пријему изведених радова иводи евиденцију и техничку документацију у оквиру надлежности; обавља и друге послове по налогу шефа Одсека
Услови: Стечено високо образовање из стручне области саобраћајног инжењерства, грађевинског инжењерства или из научне односно стручне области у оквиру образовно – научног поља, техничко-технолошке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; најмање једна година радног искуства у струци или најмање пет година радног стажа у државним органима положен државни стручни испит; као и потребне компетенције за обављање послова радног места.
Висина основне плате: 82.849,66 динара (нето).
Место рада: Београд.
7. Радно место шеф Одсека, у звању самостални саветник, Одсек за финансије и административну подршку, Одељење за праћење и реализацију пројеката,  Сектор за железнице и интермодални транспорт – 1 извршилац.
Опис послова: Руководи и планира рад Одсека, пружа стручна упутства државним службеницима, координира и надзире њихов рад и учествује у процесима стручног усавршавања државних службеника у Одсеку; координира финансијско-административне активности везане за пројекте у надлежности сектора; прати финансијску реализацију пројеката који се спроводе у сарадњи са домаћим и међународним партнерима и извештава о динамици и утрошку средстава у складу са важећим процедурама; учествује у припреми и контроли уговорне документације са аспекта финансијских и административних услова; прати спровођење уговорних обавеза у делу који се односи на трошкове, динамику плаћања и финансијско извештавање; учествује у преговорима са МФИ везано за финансирање пројеката из области железнице и интермодалног транспорта и учествује у вршењу надзора над реализацијом пројеката у финансијском смислу; учествује реализацији пројеката из предприступне помоћи ЕУ, кредитних средстава и средстава донације ЕБРД, ЕИБ, WB и WBIF са аспекта финансијско-административних активности; сарађује са другим организационим јединицама министарства у вези са финансијским, правним и административним аспектима пројеката; надгледа припрему интерне пројектне документације и обезбеђује административну подршку за потребе рада сектора;  учествује у припреми и координацији процедура јавних набавки у оквиру пројеката, у делу који се односи на техничко-финансијску подршку; обавља и друге послове по налогу начелника Одељења.
Услови: Стечено високо образовање из научне области економске науке или мeнаџмент на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; најмање три године радног искуства у струци; положен државни стручни испит као и потребне компетенције за обављање послова радног места.
Висина основне плате: 114.286,70 динара (нето).
Место рада: Београд.
8. Радно место за финансијско управљање пројектима,  у звању самостални саветник, Одсек за финансије и административну подршку, Одељење за праћење и реализацију пројеката,  Сектор за железнице и интермодални транспорт – 1 извршилац.
Опис послова: Прати финансијске токове и реализацију финансијских обавеза у оквиру домаћих и међународних пројеката из области железничког и интермодалног транспорта; анализира динамику трошкова и припрема извештаје за потребе доносилаца одлука, међународних партнера и надлежних организационих јединица унутар министарства; учествује у припреми и ревизији финансијских планова у оквиру пројектних активности; обезбеђује усклађеност са финансијским условима уговора, правилима међународних финансијских институција и домаћим прописима; учествује у реализацији пројеката из предприступне помоћи ЕУ, кредитних средстава и средстава донације ЕБРД, ЕИБ, WB и WBIF са аспекта финансијско-административних активности; учествује у припреми интерних извештаја, анализа и информација за руководиоце у сектору и друге релевантне актере; у делу финансијских анализа и планирања; обавља и друге послове по налогу шефа Одсека
Услови: Стечено високо образовање из научне области економске науке или мeнаџмент на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету; најмање три године радног искуства у струци; положен државни стручни испит као и потребне компетенције за обављање послова радног места.
Висина основне плате: 103.480,20 динара (нето).
Место рада: Београд.
9. Радно место за развој речне инфраструктуре, у звању саветник, Група за пројекте речне транспортне инфраструктуре и међународну сарадњу, Одељење за водни саобраћај, Сектор за водни саобраћај и безбедност пловидбе – 1 извршилац.
Опис послова: Прати одлуке које се односе на инфраструктуру европског Коридора Рајна-Дунав и прати програме и планове одржавања, обележавања и развоја водних путева; учествује у пословима који се односе на предлагање пројеката развоја речне транспортне инфраструктуре; учествује у предлагању и планирању пројеката развоја лука и пристаништа у сарадњи са Агенцијом за управљање лукама; води евиденцију о предложеним пројектима из делокруга Сектора и припрема информације; израђује мишљења и нацрте решења из делокруга Групе; припрема извештаје у вези са изградњом и реконструкцијом објеката безбедности пловидбе и регулационим радовима на унутрашњим водним путевима и прати реализацију пројеката речне инфраструктуре; обједињава услове лучких капетанија, Дирекције за водне путеве и Агенције за управљање лукама на просторне планове и одлуке јединица локалних самоуправа о постављању плутајућих објеката, припрема мишљења, формира и ажурира базе података за праћење и анализу стања инфраструктуре водног саобраћаја; учествује у изради програмског буџета Сектора и координицији рада са другим секторима при пројектовању буџета, као и у изради плана и реализацији јавних набавки за потребе Сектора; обавља и друге послове по налогу руководиоца Групе.
Услови: Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука или из области интердисциплинарних, мултидисциплинарних, трандисциплинарних студија (ИМТ студија - просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету, најмање једна година радног искуства у струци или најмање пет година радног стажа у државним органима положен државни стручни испит, као и потребне компетенције за обављање послова радног места.
Висина основне плате: 82.849,66 динара (нето).
Место рада: Београд.
10. Радно место шеф Одсека, у звању виши саветник, Одсек за комуналне делатности, Сектор за комуналне делатности и инфраструктуру, енергетску ефикасност и грађевинске производе – 1 извршилац.
Опис послова: Руководи радом Одсека, планира и усмерава рад државних службеника у Одсеку  и учествује у процесима који су у вези са стручним усавршавањем државних службеника у Одсеку; организује и учествује у  припреми нацрта закона и подзаконских аката из области комуналних делатности и  учествује у јавним расправама и припрема предлоге одговора на амандмане народних посланика на предлоге закона; сарађује са надлежним органима на усаглашавању прописа у смислу нормативно-техничке ваљаности и прати прописе и упоредно-правна решења у области комуналних делатности и учествује у њиховом усклађивању; припрема решења којим се одобрава обављање комуналне делатности; организује и учествује у изради Посебних колективних уговора којим се штите права запослених у комуналним предузећима и сарађује са репрезентативним синдикатима; анализира стање и проблеме у области комуналних делатности и предлаже решења за унапређење и учествује у раду Радних група и Комисија из надлежности; организује и координира активности на припреми  мишљења, информација и извештаја о праћењу примене прописа из области комуналних делатности; сарађује са институцијама и органима државне управе, локалне самоуправе и унутрашњим јединицама у Министарству у погледу послова из делокруга Одсека; прати искуства других земаља у области комуналних делатности и идентификује мере неопходне за њихово успешно спровођење у РС; обавља и друге пословепо налогу  помоћника министра.
Услови: Стечено високо образовање из научне, односно стручне области у оквиру образовно-научног поља друштвено – хуманистичких илиправних наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање  пет година радног искуства у струци, положен државни стручни испит, као и потребне компетенције за обављање послова радног места. 
Висина основне плате: 142.776,48 динара (нето).
Место рада: Београд.
11. Радно место за унапређење програма међународне мултилатералне и билатералне сарадње, у звању самостални саветник, Одсек за међународну мултилатералну и билатералну сарадњу  у области грађевинарства и саобраћаја, Одељење за међународну сарадњу и европске интеграције у области грађевинарства и саобраћаја, Сектор за међународну сарадњу и европске интеграције – 1 извршилац.

Опис послова: Учествује у припреми стратешких и планских докумената и израђује извештаје за релевантна стратешка и програмска документа од значаја за извршење обавеза и остваривање циљева и надлежности Министарства у области грађевинарства и саобраћаја, на плану међународних односа; учествује у разматрању  предлога међународних уговора из делокруга Министарства у области грађевинарства и саобраћаја и у сарадњи са другим унутрашњим јединицама и учествује у припреми ставова  о тим предлозима; прати програме међународне мултилатералне и билатералне сарадње и учествује у припреми документа којим се дефинише правни оквир за успостављање и развијање међународне сарадње у области грађевинарства и саобраћаја; обавља стручне послове у припреми стручних платформи у оквиру мултилатералне и билатералне сарадње из делокруга Министарства и платформе за преговоре ради закључивања међународних уговора у области грађевинарства и саобраћаја и прати реализације тих уговора; учествује у предлагању мера и активности за унапређење сарадње, на међународном мултилатералном и билатералном нивоу у области грађевинарства и саобраћаја; анализира спровођење обавеза преузетих на основу међународних мултилатералних и билатералних споразума, протокола, концесија и других аката у области грађевинарства и саобраћаја и сачињава извештаје о степену реализације истих; припрема материјале за састанке министра и организационих јединица Министарства са представницима дипломатско - конзуларних представништава; обавља и друге послове по налогу шефа Одсека.
Услови: Стечено високо образовање из научне, односно стручне области у оквиру образовно-научног поља друштвено-хуманистичких, техничко-технолошких или природно-математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Висина основне плате: 103.480,20 динара (нето).
Место рада: Београд.
12. Радно место за информатичке послове, у звању саветник, Група за опште послове, Одељење за правне, кадровске и опште послове, Секретаријат министарства – 1 извршилац.
Опис послова: Обавља послове у циљу неометаног функционисања информатичког система; стара се о развоју софтвера који се користе за послове из делокруга Министарства; прати стање опреме и информационо-технолошких потреба ради планирања набавки опреме и софтвера; води евиденцију информатичке опреме и издаје реверсе о задужењу и раздужењу; стара се о инсталирању и одржавању база података за унутрашњу мрежу и за интерну базу података Министарства; стара се о ажурирању сајта Министарства; прати стање опреме и ИТ потреба Министарства ради планирања набавки опреме и софтвера и стара се о исправности постојеће опреме; обавља и друге послове по налогу руководиоца Групе.
Услови: Стечено високо образовање из научне, односно стручне области у оквиру образовно-научног поља, природно-математичких, техничко-технолошких или друштвено-хуманистичких наука на основним  академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама односно на основним студијама у трајању од најмање четири године или специјалистичким студијама на факултету, најмање једна година радног искуства у струци или најмање пет година радног стажа у државним органима, положен државни стручни испит, као и потребне компетенције за обављање послова радног места.
Висина основне плате: 82.849,66 динара (нето).
Место рада: Београд.
III Фазе изборног поступка и учешће кандидата:
Изборни поступак се спроводи из више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са Конкурсном комисијом. 
Кандидат који не испуни мерило за проверу одређене компетенције у једној фази изборног поступка, обавештава се о резултату провере компетенције и не позива се да учествује у провери следеће компетенције у истој или наредној фази изборног поступка.       
Провера општих функционалних компетенција: 
· „Организација и рад државних органа Републике Србије“ - провераваће се путем  теста (писано),
· „Дигитална писменост“ – провераваће се решавањем задатака (практичним радом на рачунару),
· „Пословна комуникација“ – провераваће се путем симулације (писано).

Напомена: У погледу провере опште функционалне компетенције „Дигитална писменост“ (поседовање знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и тражени доказ у оригиналу или овереној фотокопији.
Конкурсна комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.
Информације о материјалима за припрему кандидата за проверу општих функционалних компетенција могу се наћи на интернет презентацији Службе за управљање кадровима, www.suk.gov.rs.

Провера посебних функционалних компетенција: 
Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:
За радно место под редним бројем 1:
	1. Посебна функционална компетенција у одређеној области рада – управно-правни послови (општи управни поступак) – провераваће се путем симулације (писано):
	2. Посебна функционална компетенција за одређено радно место – планска документа, прописи и акти из надлежности и организације рада (Закон о превозу терета у друмском саобраћају) - провераваће се путем симулације (писано);
      3.Посебна функционална компетенција за одређено радно место – прописи из делокруга радног места (Правилник о изгледу и садржини обрасца захтева за издавање лиценце за превоз и продужење рока важења лиценце за превоз, као и начин стављања на увид јавности информације о издатим и одузетим лиценцама за превоз) – провераваће се путем симулације (писано).

За радно место под редним бројем 2:
1. Посебна функционална компетенција у одређеној области рада - нормативни послови (номотехничка и правно-техничка правила за израду правних аката (усаглашеност прописа и општих аката у правном систему) и мишљења о примени закона и општих правних аката) - провераваће се путем симулације (писано);
2. Посебна функционална компетенција за одређено радно место – планска документа, прописи и акти из надлежности и организације рада (Закон о железници) - провераваће се путем симулације (писано);
3. Посебна функционална компетенција за одређено радно место – прописи из делокруга радног места (Закон о закључивању и извршавању међународних уговора) - провераваће се путем симулације (писано);
4. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под редним бројем 3:
1. Посебна функционална компетенција у одређеној области рада – послови руковођења (управљање људским ресурсима базирано на компетенцијама) - провераваће се путем симулације (писано);
2. Посебна функционална компетенција у одређеној области рада – послови међународне сарадње и европских интеграција (методологија праћења, примене и извештавања о ефектима потписаних међународних споразума) - провераваће се путем симулације (писано);
3. Посебна функционална компетенција за одређено радно место – планска документа, прописи и акти из надлежности и организације рада (Национални програм јавне железничке инфраструктуре) - провераваће се путем симулације (писано);
4. Посебна функционална компетенција за одређено радно место  - страни језик – Енглески или немачки или француски или руски језик – ниво Б1 (путем теста).

За радно место под радним бројем 4: 
1. Посебна функционална компетенција у одређеној области рада – послови руковођења (управљање пројектима) - провераваће се путем симулације (писано);
2. Посебна функционална компетенција у одређеној области рада – стручно-оперативни послови (методе и технике опсервације, прикупљања и евидентирања података) - провераваће се путем симулације (писано);
3. Посебна функционална компетенција за одређено радно место – планска документа, прописи и акти из надлежности и организације рада (Национални програм јавне железничке инфраструктуре) - провераваће се путем симулације (писано);
4. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под радним бројем 5: 
1. Посебна функционална компетенција у одређеној области рада – стручно-оперативни послови (поступак израде стручних налаза) - провераваће се путем симулације (писано);
2. Посебна функционална компетенција за одређено радно место – планска документа, прописи и акти из надлежности и организације рада (Национални програм јавне железничке инфраструктуре; Закон о безбедности у железничком саобраћају) - провераваће се путем симулације (писано);
3. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под радним бројем 6: 
1. Посебна функционална компетенција у одређеној области рада – стручно-оперативни послови (методе и технике опсервације, прикупљања и евидентирања података) - провераваће се путем симулације (писано);
2. Посебна функционална компетенција за одређено радно место – планска документа, прописи и акти из надлежности и организације рада (Закон о железници) - провераваће се путем симулације (писано);
3. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под радним бројем 7: 
1. Посебна функционална компетенција у одређеној области рада – послови руковођења (општи, стратегијски и финансијски менаџмент; управљање пројектима) - провераваће се путем симулације (писано);
2. Посебна функционална компетенција у одређеној области рада – стручно-оперативни послови (технике обраде и израде прегледа података)  - провераваће се путем симулације (писано);
3. Посебна функционална компетенција за одређено радно место – прописи из делокруга радног места (Правилник о извршењу буџета) - провераваће се путем симулације (писано);
4. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под радним бројем 8: 
1. Посебна функционална компетенција у одређеној области рада – стручно-оперативни послови (методе и технике израде извештаја на основу одређених евиденција) - провераваће се путем симулације (писано);
2. Посебна функционална компетенција за одређено радно место – планска документа, прописи и акти из надлежности и организације рада (Национални програм јавне железничке инфраструктуре) - провераваће се путем симулације (писано);
3. Посебна функционална компетенција за одређено радно место – прописи из делокруга радног места (Правилник о извршењу буџета) - провераваће се путем симулације (писано);
4. Посебна функционална компетенција за одређено радно место  - страни језик – Енглески или немачки или француски или руски језик – ниво А2 (путем теста).

За радно место под радним бројем 9: 
1. Посебна функционална компетенција у одређеној области рада – стручно-оперативни послови (методе и технике опсервације, прикупљања и евидентирања података; технике обраде и израде прегледа података) - провераваће се путем симулације (писано);
2. Посебна функционална компетенција за одређено радно место – планска документа, прописи и акти из надлежности и организације рада (Закон о пловидби и лукама на унутрашњим водама) - провераваће се путем симулације (писано);
3. Посебна функционална компетенција за одређено радно место  - страни језик – Енглески језик – ниво Б2 (путем теста).

За радно место под радним бројем 10: 
1. Посебна функционална компетенција у одређеној области рада – послови руковођења (управљање људским ресурсима базирано на компетенцијама) - провераваће се путем симулације (писано);
2. Посебна функционална компетенција у одређеној области рада – нормативни послови (законодавни процес; методологија праћења примене и ефеката донетих прописа и извештавање релевантним телима и органима) - провераваће се путем симулације (писано);
3. Посебна функционална компетенција за одређено радно место – планска документа, прописи и акти из надлежности и организације рада (Закон о комуналним делатностима) - провераваће се путем симулације (писано).

За радно место под радним бројем 11: 
1. Посебна функционална компетенција у одређеној области рада – послови међународне сарадње и европских интеграција (поступак планирања и организовања билатералне и мултилатералне сарадње) - провераваће се путем симулације (писано);
2. Посебна функционална компетенција за одређено радно место –прописи из делокруга радног места (Закон о закључивању и извршавању међународних уговора) - провераваће се путем симулације (писано);
3. Посебна функционална компетенција за одређено радно место  - страни језик – Енглески језик – ниво Б2 (путем теста).

За радно место под радним бројем 12: 
1. Посебна функционална компетенција у одређеној области рада – информатички послови (информациона безбедност) - провераваће се путем симулације (писано);
2. Посебна функционална компетенција у одређеној области рада – стручно-оперативни послови (методе и технике израде извештаја на основу одређених евиденција) - провераваће се путем симулације (писано);
3. Посебна функционална компетенција за одређено радно место – прописи из делокруга радног места (Закон о електронској управи) - провераваће се путем симулације (писано).

Напомена: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу * Знање страних језика који су тражени конкурсом), достави и тражени доказ у оригиналу или овереној фотокопији.
Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.
Информације о материјалима за припрему кандидата за проверу посебних функционалних компетенција могу се наћи на сајту Министарства грађевинарства, саобраћаја и инфраструктуре www.mgsi.gov.rs.
Информације o материјалимa за припрему кандидата за проверу посебне функционалне компетенције страни језик могу се наћи на блогу Службе за управљање кадровима (https://kutak.suk.gov.rs/kutak znanja) у одељку ,,Материјали за припрему – за органе државне управе''.
Провера понашајних компетенција за сва извршилачка радна места:
	Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и за радна места под редним бројевима 3,4,7 и 10 и управљање људским ресурсима) провераваће се путем психометријских тестова и интервјуа базираним на компетенцијама.
Интервју са комисијом: 
	Процена мотивације за рад на радном месту и прихватање вредности државних органа – провераваће се путем интервјуа са Конкурсном комисијом (усмено).
IV Пријава на јавни конкурс врши се на Обрасцу пријаве који је доступан на интернет презентацији Службе за управљање кадровима и Министарства грађевинарства, саобраћаја и инфраструктуре или у штампаној верзији на писарници Министарства грађевинарства, саобраћаја и инфраструктуре, Немањина 22-26, Београд.
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што Конкурсна комисија састави списак кандидата међу којима се спроводи изборни поступак. 
Подносиоци пријаве се обавештавају о додељеној шифри у року од три дана од дана пријема пријаве, достављањем наведеног податка на начин који је у пријави назначио за доставу обавештења.
Напомена:
Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријаве''.

V Рок за подношење пријава: рок за подношење пријава је 15 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање − листу „Послови”.

VI Адреса на коју се подноси попуњен образац пријаве на јавни конкурс: Пријаве на јавни конкурс шаљу се поштом на адресу: Министарство грађевинарства, саобраћаја и инфраструктуре, ул. Немањина бр. 22-26, 11000 Београд или предају непосредно на писарници Министарства грађевинарства, саобраћаја и инфраструктуре, ул. Немањина бр. 22-26, Београд, са назнаком „За јавни конкурс за попуњавање извршилачког радног места”. 

VII Лица која су задужена за давање обавештења о јавном конкурсу: Гордана Тодосијевић и Марија Медић, телефон: 011/3631-292.

VIII Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.
IX Докази које прилажу кандидати који су успешно прошли фазе изборног поступка пре интервјуа са Конкурсном комисијом: 
· оригинал или оверена фотокопија извода из матичне књиге рођених; 
· оригинал или оверена фотокопија уверења о држављанству; 
· оригинал или оверена фотокопија дипломе којом се потврђује стручна спрема; 
· оригинал или оверена фотокопија доказа о положеном државном стручном испиту за рад у државним органима; 
· оригинал или оверена фотокопија доказа о радном искуству у струци (потврда, решење и други акти којима се доказује на којим пословима, са којом стручном спремом и у ком временском периоду је стечено радно искуство).
· оригинал или оверена фотокопија доказа да кандидату није престао радни однос у државном органу због теже повреде дужности из радног односа (за кандидате који су радили у државном органу).

Напомена:
Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената”. У оквиру корака “Предаја докумената” можете преузети шаблон потврде коју послодавац може да попуни.
Државни службеник који се пријављује на јавни конкурс уместо уверења о држављанству и извода из матичне књиге рођених подноси оригинал или оверену фотокопију решења о распоређивању или премештају на радно место у органу у коме ради или решења да је државни службеник нераспоређен.
Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. 
Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању (,,Сл. гласник РС”, бр. 88/17, 73/18, 27/18 – др. закон, 67/19, 6/20 – др. закони, 11/21 – аутентично тумачење, 67/21, 67/21 - др. закон, 76/23 и 19/25).
X Документа о чињеницама о којима се води службена евиденција су: извод из матичне књиге рођених, уверење о држављанству и уверење о положеном државном стручном испиту за рад у државним органима.
Законом о општем управном поступку („Службени гласник РС“, бр. 18/16, 95/18 - аутентично тумачење и 2/23 – одлука УС) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3). 
Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција.

XI Рок за подношење доказа: Кандидати који су успешно прошли фазе изборног поступка, пре интервјуа са Конкурсном комисијом позивају се да у року од 5 (пет) радних дана од дана пријема обавештења, доставе наведене доказе који се прилажу у конкурсном поступку.
Кандидати који не доставе доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Министарства грађевинарства, саобраћаја и инфраструктуре, Немањина 22-26, 11000 Београд.

Напомена: За више информација о радном искуству у струци и потврди од послодавца коју је потребно поднети у оквиру конкурсне документације за рад у органима државе управе погледајте Мапу изборног поступка у делу Кутак на адреси https://kutak.suk.gov.rs/vodic-za-kandidate у одељку Предаја докумената.

XII Трајање радног односа: За сва радна места радни однос се заснива на неодређено време.

XIII Датум и место провере компетенција учесника конкурса у изборном поступку: са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 23. новембра 2026. године, о чему ће кандидати бити обавештени на контакте (бројеве телефона или електронске адресе) које наведу у својим пријавама. 
Провера општих функционалних компетенција, посебних функционалних компетенција и понашајних компетенција ће се обавити у просторијама Службе за управљање кадровима, у Палати Србија, Нови Београд, Булевар Михајла Пупина бр. 2 (источно крило). 
Интервју са Конкурсном комисијом обавиће се у просторијама Министарства грађевинарства, саобраћаја и инфраструктуре, Београд, Немањина 22-26.
Учесници конкурса који успешно прођу једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе) које наведу у својим пријавама. 

XIV Начин достављања одлуке о избору кандидата:
Решење о пријему у радни однос јавно ће се објавити на веб презентацији органа и огласној табли органа у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу. Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа.

Напомене:
	Чланом 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. 
	Положен државни стручни испит није услов нити предност за заснивање радног односа. 
	Кандидати који први пут заснивају радни однос у државном органу подлежу пробном раду. Пробни рад за радни однос на неодређено време траје шест месеци. 
	Кандидати без положеног државног стручног испита примају се на рад под условом да тај испит положе до окончања пробног рада. 
	Неблаговремене, недопуштене, неразумљиве или непотпуне пријаве биће одбачене решењем Конкурсне комисије.
	Јавни конкурс спроводи Конкурсна комисија коју је именовао министар Министарства грађевинарства, саобраћаја и инфраструктуре.
	Овај конкурс објављује се на web страници Министарства грађевинарства, саобраћаја и инфраструктуре, https://www.mgsi.gov.rs/, на web страници Службе за управљање кадровима: www.suk.gov.rs, на огласној табли, web страници и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола. 

